MASTER วิ่ง 3% เก็งแผน M&A ดันรายได้-กำไรโตเด่น
MASTER วิ่ง 3% ลุ้นแผน M&A หนุนรายได้-กำไรโตเด่น โบรกคาดปีนี้กำไรโตกว่า 90%
MASTER วิ่ง 3% ลุ้นแผน M&A หนุนรายได้-กำไรโตเด่น โบรกคาดปีนี้กำไรโตกว่า 90%
6 ก.พ. 2566

ผู้สื่อข่าวรายงานว่า วันนี้ (30 ม.ค.66) ราคาหุ้น บริษัท มาสเตอร์ สไตล์ จำกัด (มหาชน) หรือ MASTER ณ เวลา 14:52 น. อยู่ที่ระดับ 74.75 บาท บวก 2.50 บาท หรือ 3.46% สูงสุดที่ระดับ 75 บาท ต่ำสุดที่ระดับ 73 บาท ด้วยมูลค่าการซื้อขาย 920.87 ล้านบาท

โดยก่อนหน้านี้ นายแพทย์ระวีวัฒน์ มาศฉมาดล ประธานเจ้าหน้าที่บริหาร MASTER ระบุว่า บริษัทยังคงมองหาการเข้าซื้อกิจการ (M&amp;A) หรือ ร่วมลงทุน (JV) เพื่อที่จะให้เกิด Synergy ในธุรกิจที่มีความเกี่ยวเนื่องกัน และช่วยมาเพิ่มการเติบโตให้กับบริษัทต่อไป โดยคาดว่าจะเห็นความชัดเจนภายในปี 66
ทั้งนี้บริษัทวางเป้าหมายการเติบโตของรายได้ในช่วง 3 ปีต่อจากนี้ (66-68) จะเติบโตเฉลี่ยไม่ต่ำกว่า 40% ต่อปี พร้อมวางเป้าหมายที่จะมีอัตรากำไรสุทธิไม่ต่ำกว่า 20% โดยจะเป็นการเติบโตในรูปแบบปกติการขยายฐานลูกค้าอย่างต่อเนื่อง ด้วยรูปแบบการดำเนินการตลาดที่เหมาะสม
ขณะเดียวกัน บล.ฟินันเซีย ไซรัส ระบุในบทวิเคราะห์ว่า คาดกำไรสุทธิปี 65 จะเติบโตสูง 92% จากปีก่อน และคาดกำลังการให้บริการของห้องผ่าตัดใหม่จะแล้วเสร็จช่วงกลางปี 66 จึงคาดกำไรสุทธิปี 66 ยังโตสูง 38.2% จากปีก่อน และคาดกำไรสุทธิ 3 ปีข้างหน้าโตเฉลี่ย 23% CAGR